10. ΑΝΑΓΚ. ΝΟΜΟΣ υπ’ αριθ. 1506 της 10/12 Οκτ. 1950 Περί συμπληρώσεως του Νόμ. 1439/1950 «περί οργανώσεως του Υπουργείου Συντονισμού. 11. ΝΌΜΟΣ υπ’ αριθ. 1615 της 28 Δεκ. 1950/9 Ιαν. 1951 Περί κυρώσεως πράξεων Υπουργικού Συμβουλίου αφορωσών το Υπουργείον Συντονισμού. Άρθρ.1.-1-2.(Κυρούνται αι υπ’ αριθ. 237/ 1.3.1950 και 929/29.9.50 πράξεις Υπ. Συμβουλίου, δι ων εγκρίνονται δαπάναι). 3.Εις μέλη του Υπουργικού Συμβουλίου διατελούντα επί ειδική αποστολή εις Αλλοδαπήν και αποβάλλοντα την ιδιότητα του Υπουργού διαρκούσης της αποστολής των ταύτης καταβάλλεται η εις τα μέλη του Υπουργικού Συμβουλίου καθοριζομένη εκάστοτε ειδική δι έξοδα παραστάσεως ημερησία αποζημίωσις δι’ ολόκληρον το χρονικόν διάστημα της επί τη ειδική αποστολή παραμονής των εις το εξωτερικόν κατόπιν ειδικής εκάστοτε εγκρίσεως του Υπουργικού Συμβουλίου. Αρθρ.2.-1.(Κυρούται η ανακληθείσα υπ’ αριθ. 305/6.4.1950 πράξις Υπ. Συμβουλίου και η υπ’ αριθ. 97202/11.4.1950 κοινή απόφασις Υπουργών Συντονισμού και Οικονομικών). 2.Κυρούται αφ’ ης εξεδόθη η υπ’ αριθ. 342 από 22 Απρ. 1950 πράξις του Υπουργικού Συμβουλίου έχουσα ούτω: ΤΟ ΥΠΟΥΡΓΙΚΟΝ ΣΥΜΒΟΥΛΙΟΝ Λαβόν υπ’ όψιν εισήγησιν του Υπουργού Συντονισμού περί της ανάγκης ρυθμίσεως των ζητημάτων οργανώσεως και λειτουργίας του Α.Σ.Α., μετά τας υπ’ αριθ. 133 και 169/50 γνωμοδοτήσεις του Α΄ Τμήματος του Συμβουλίου Επικρατείας, αποφασίζει: 1.Ανακαλεί την υπ’ αριθ. 305 από 3 Απρ. 1950 πράξιν του. 2.Εξουσιοδοτεί τον Υπουργόν Συντονισμού όπως μέχρι της οριστικής δια Νόμου ρυθμίσεως των ανωτέρω ζητημάτων, δι’ αποφάσεών του, ρυθμίζη παν Σελ. 254(γ) Τεύχος ΣΤ21-Σελ.82 θέμα αναγόμενον εις την λειτουργίαν του Α.Σ.Α. ως και την εκτέλεσιν της υπ’ αριθ. 278/50 Συμβάσεως μετά της Αποστολής Δ.Ο.Σ. Άρθρ.3.-1.(Κυρούται η υπ’ αριθ. 912/29.9.1950 προσωρινής ισχύος πράξις Υπ. Συμβουλίου). 2.Εις τον Πρ/σμόν των εξόδων του Υπουργείου Συντονισμού αναγράφονται αι αναγκαίουσαι πιστώσεις δια την συμμετοχήν της Ελλάδος εις το πρόγραμμα παροχής τεχνικής βοηθείας μεταξύ των Κρατών μελών του Οργανισμού Ηνωμένων Εθνών. Εις βάρος των ανωτέρω πιστώσεων καταλογίζονται: α)αι πάσης φύσεως δαπάναι διαμονής και μετακινήσεως εις το εσωτερικόν της Ελλάδος των αφικνουμένων υποτρόφων ξένων Κρατών μελών του Οργανισμού Ηνωμένων Εθνών, και β)αι δαπάναι οδοιπορικών εξόδων και αι πάσης φύσεως δαπάναι αι πραγματοποιούμεναι κατά τας ημέρας ταξιδιού μεταβάσεως και επιστροφής των εις τας ξένας χώρας μέλη του Οργανισμού Ηνωμένων Εθνών αποστελλομένων Ελλήνων υποτρόφων, ως και αι δαπάναι διαμονής εις αλλοδαπήν κατά το τυχόν μη καλυπτόμενον υπό του Οργανισμού Ην. Εθνών μέρος. 3.Δια κοινών αποφάσεων των Υπουργών Συντονισμού και Οικονομικών επιτρέπεται ίνα κατά παρέκκλισιν των περί Δημοσίου Λογιστικού γενικών ή ειδικών διατάξεων καθορίζεται ο τρόπος της αναγνωρίσεως και πληρωμής των ανωτέρω δαπανών της α΄ περιπτώσεως τα απαιτούμενα δικαιολογητικά και η ολική ή μερική απαλλαγή τούτων από πάσης υπέρ δημοσίου ή τρίτων κρατήσεως και τελών χαρτοσήμου. 4.Η μη πιστή εκ μέρους των Ελλήνων υποτρόφων τήρησις της παρ’ αυτών αναλαμβανομένης υποχρεώσεως παραμονής εν τη Δημοσία Υπηρεσία επί ωρισμένον χρονικόν διάστημα μετά την λήξιν του χρόνου της υποτροφίας συνεπάγεται την υποχρέωσιν επιστροφής εις το Ελληνικόν Δημόσιον εντόκως των δια την Υποτροφίαν του καταβληθέντων χρηματικών ποσών, εις ο νόμισμα τα ποσά ταύτα κατεβλήθησαν τόσον εκ μέρους του Ελληνικού Δημοσίου όσον και εκ μέρους των ξένων Κρατών μελών του Οργανισμού Ηνωμένων Εθνών, και του προγράμματος παροχής τεχνικής βοηθείας ΑΔΟΣ. Ο κατά τ’ ανωτέρω καταλογισμός ενεργείται δι’ αποφάσεως του Υπουργού Συντονισμού αποτελούσης τίτλον βεβαιώσεως ως Δημοσίου εσόδου. 24.Γ.α.8-11 Υπουργείο Συντονισμού Άρθρ.4.-Αι διατάξεις της παρ. 6 του άρθρ. 19 του Κωδικ. Νόμ. 4952 «περί οργανισμού του Υπουργείου Εξωτερικών» εφαρμόζονται από της ενάρξεως του οικονομικού έτους 1950-1951 και δια το προσωπικόν των αντιπροσωπειών Εξωτερικού το μισθοδοτούμενον εκ του προϋπολογισμού των εξόδων του Υπουργείου Συντονισμού. Εγκρίνεται η προ της ανωτέρω ημερομηνίας γενομένη καταβολή των αποδοχών του ανωτέρω προσωπικού άνευ παρακρατήσεως των αναλογουσών υπέρ Δημοσίου ή τρίτων κρατήσεων. Άρθρ.5.-(Προσωρινής ισχύος). Άρθρ.6.-Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. 